จัดทัพใหม่
ธนาคารกสิกรไทยปรับโครงสร้างใหญ่รับปีลิง ประกาศแต่งตั้งผู้บริหารอีกล็อตใหญ่ หลังจากได้มือดีอย่าง ศีลวัต สันติวิสัฎฐ์ กลับมาเป็นรองกรรมการผู้จัดการ โดยได้รับมอบหมายให้เข้าไปดูแลสายงานผลิตภัณฑ์บรรษัทและผู้ประกอบการ
7 ม.ค. 2559

ธนาคารกสิกรไทยปรับโครงสร้างใหญ่รับปีลิง ประกาศแต่งตั้งผู้บริหารอีกล็อตใหญ่ หลังจากได้มือดีอย่าง ศีลวัต สันติวิสัฎฐ์ กลับมาเป็นรองกรรมการผู้จัดการ โดยได้รับมอบหมายให้เข้าไปดูแลสายงานผลิตภัณฑ์บรรษัทและผู้ประกอบการ 
ขณะเดียวกัน พัชรสมะลาภา รองกรรมการผู้จัดการ ที่ดูแลสายงานธุรกิจลูกค้าผู้ประกอบการ บอร์ดแต่งตั้งให้รักษาการผู้บริหารสายงานธุรกิจลูกค้าบรรษัทอีกตำแหน่งหนึ่ง พร้อมทั้งให้ นพวรรณ เจิมหรรษา รองกรรมการผู้จัดการ ที่เคยดูแลสายงานผลิตภัณฑ์บรรษัทและผู้ประกอบการ ไปดูแลสายงานธุรกิจลูกค้าบุคคลและเครือข่ายบริการ ส่วน จงรัก รัตนเพียร รองกรรมการผู้จัดการ ถูกโยกให้ไปดูแลสายงานการเงินและควบคุม
นอกจากนี้ ยังมี ทวี ธีระสุนทรวงศ์ รองกรรมการผู้จัดการ ธนาคารกสิกรไทย ที่ได้รับแต่งตั้งเป็นประธานกรรมการบริหาร บริษัท ลีสซิ่งกสิกรไทย